Ветеранхэр къикIуэтынукъым
Болгарием и Пловдив къалэм щызэхэтащ ветеранхэм бэнэкIэ хуитымрэ алыдж-урым бэнэкIэмкIэ я дунейпсо чемпионат. Ди лъахэгъухэр абы къыщыхэжаныкIащ.
Ахъмэт Олег хъарзынэу зыкъыщигъэлъэгъуащ бэнэкIэ хуитымкIэ килограмм 78-м нэс зи хьэлъагъхэм я зэпеуэм. Финалыращ ар къыщыхагъэщIэфар. Ираным щыщ Разави Сейедадболрезу абы къытекIуащ икIи дыжьын медалымкIэ арэзы хъун хуей хъуащ.
Жэз медалхэр къалъысащ Ташу Рустамрэ Щоджэн Русланрэ. Япэр хэтащ килограмм 78-м нэс зи хьэлъагъхэм бэнэкIэ хуитымкIэ ирагъэкIуэкIа зэхьэзэхуэм. ЕтIуанэр килограмм 70-м нэс зи хьэлъагъхэм алыдж-урым бэнэкIэмкIэ я зэпеуэм къыщыхэжаныкIащ.
Къаудыгъу Заур.
